****Styrk og utvid velferdsstaten!****

Norge har velferdsstaten, en samfunnsmodell som mange andre land drømmer om.

Velferdsstaten er blitt til over lang tid. Den har ikke kommet av seg selv, den er kjempet fram. Norge var et av de fattigste landene i Europa, og en stor del av befolkningen hadde det svært vanskelig. Derfor begynte arbeidet med å løfte landet ut av fattigdom, for folk krevde en bedre tilværelse for alle.

Vi ser at høyresiden i norsk politikk systematisk prøver å bryte ned velferdsstaten. Høyresiden vil minske størrelsen på spleiselaget vi alle bidrar til gjennom skatten, og de vil endre fordelingspolitikken. Alt forvitrer over tid. Nye generasjoner må lære om historien bak velferdsstaten, ellers kan vi komme i skade for å ødelegge noe av det fineste vi har i det norske samfunnet. Vi i SV vil at de som har mest skal bidra mest til fellesskapet: Yte etter evne, få etter behov.

Vedtatt av årsmøtet i Rogaland SV 16. -17. februar 2019.